NEUVOSTON ASETUS (ETY) N:o 3955/92,

annettu 21 päivänä joulukuuta 1992,

toisaalta Amerikan yhdysvaltojen, Japanin ja Venäjän federaation, toisaalta Euroopan atomienergiayhteisön ja Euroopan talousyhteisön välisen Kansainvälisen tiede- ja teknologiakeskuksen perustamista koskevan sopimuksen tekemisestä Euroopan talousyhteisön puolesta

EUROOPAN YHTEISÖJEN NEUVOSTO, joka

ottaa huomioon Euroopan atomienergiayhteisön perustamissopimuksen, ja erityisesti sen 235 artiklan,

ottaa huomioon komission ehdotuksen,

ottaa huomioon Euroopan parlamentin lausunnon(),

sekä katsoo, että

Amerikan yhdysvaltojen, Japanin, Venäjän federaation sekä, yhtenä osapuolena, Euroopan atomienergiayhteisön ja Euroopan talousyhteisön välisen Kansainvälisen tiede- ja teknologiakeskuksen perustavan sopimuksen tekeminen Euroopan talousyhteisön puolesta edistää yhteisön tavoitteiden toteuttamista; perustamissopimuksessa ei määrätä 235 artiklan määräysten lisäksi muista tämän asetuksen antamiseen liittyvistä toimivaltuuksista,

ON ANTANUT TÄMÄN ASETUKSEN:

1 artikla

Hyväksytään Euroopan talousyhteisön puolesta Amerikan yhdysvaltojen, Japanin, Venäjän federaation sekä, yhtenä osapuolena, Euroopan atomienergiayhteisön ja Euroopan talousyhteisön välisen Kansainvälisen tiede- ja teknologiakeskuksen perustava sopimus sekä yhteisön 1 artiklaan liittyvä julistus.

Sopimuksen ja julistuksen teksti on liitetty tähän asetukseen.

2 artikla

Neuvoston puheenjohtaja tekee Euroopan talousyhteisön puolesta sopimuksen() XVIII artiklassa määrätyn ilmoituksen.

3 artikla

1. Kansainvälisen tiede- ja teknologiakeskuksen, jäljempänä "keskus", hallintoneuvostossa yhteisöä edustavat neuvoston puheenjohtaja ja komissio, jotka kumpikin nimeävät yhden edustajan.

2. Komissiolla on yleisvastuu keskukseen liittyvien kysymysten hallinnassa.

Neuvostolle on annettava kaikki tiedot riittävän ajoissa ennen keskuksen hallintoneuvoston kokouksia kysymyksistä, joita näissä kokouksissa tutkitaan ja komission niitä koskevista aikomuksista.

Sen estämättä, mitä 3 kohdassa säädetään, komissio ilmoittaa yhteisöjen kannan hallintoneuvostolle.

3. Neuvosto antaa ja puheenjohtaja yleensä ilmoittaa yhteisöjen kannan kysymyksiin, jotka liittyvät III artiklan v kohtaan ja V ja XIII artiklaan, ellei jos neuvosto toisin päätä. Neuvosto antaa ja komissio yleensä ilmoittaa yhteisöjen kannan kysymyksiin, jotka liittyvät IV artiklan B kohdan i ja v alakohtiin ja IV artiklan E kohtaan, ellei neuvosto toisin päätä, ja erityisesti aloilla, joilla vaadittu kokemus ja asiantuntemus löytyy pääasiassa jäsenvaltioista.

4. Antaessaan yhteisöjen kannan 3 kohdan yhteydessä neuvosto tekee toimii määräenemmistöllä.

Päättäessään 3 artiklan mukaisesti, että yhteisöjen kannan ilmaisee yleisen tavan vastaisesti, tapauksesta riippuen, komissio tai puheenjohtaja, neuvosto tekee toimii yksinkertaisella enemmistöllä

5. Päätökset, jotka liittyvät suunnitelmiin, jotka komissio rahoittaa kokonaan tai osittain, tehdään asetusta (ETY, Euratom) N:o 2157/91() tai sitä seuraavia säädöksiä soveltaen ja siinä säädetyn menettelyn mukaisesti.

6. Sopimuksen IV artiklan D kohdassa perustetussa neuvoa-antavassa tiedekomiteassa yhteisöjä edustavat asiantuntijat, jotka neuvosto nimittää komission ehdottaman jäsenvaltioiden osoittamien henkiöiden nimet sisältävän luettelon perusteella.

4 artikla

Keskus on oikeushenkilö ja sillä on laajin yhteisöissä sovellettavassa lainsäädännössä oikeushenkilöillä oleva oikeuskelpoisuus; erityisesti sillä on oikeus tehdä sopimuksia, hankkia tai hallita irtainta tai kiinteää omaisuutta ja olla asianosaisena tuomioistuimissa.

5 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 21 päivänä joulukuuta 1992.

Neuvoston puolesta

Puheenjohtaja

D. HURD

()

() EYVL N:o C 337, 21.12.1992

() Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.

() EYVL N:o L 201, 24.7.1991, s. 2